Die probleem van sonde - www.bybelkennis.co.za
by Coen Slabber · Published 22/12/2014 · Updated 01/12/2014
To love at all is to be vulnerable. If you don't want to be hurt, give yourself to no one – C. S. Lewis
Die twee wondertekens in Lukas 5 (die genesing van 'n melaatse en die genesing van 'n verlamde man) wys vir ons dat God ons fisiese en geestelike heelheid verlang en dat God se mag wat deur Jesus Christus werk dit kan vermag. Dit wys ook vir ons dat al word die mens deur sekere fisiese siektes wat hulle kommer oorheers, geteister, is die belangrikste probleem wat die mens pla sonde. Ons is gedurig besig om geld in te samel vir sekere siektes, maar ons gee min aandag aan die sondige toestand van die mens. Die enigste oplossing vir sonde is vergifnis wat God in Jesus Christus aanbied. Geestelike gesondheid kan alle dinge, insluitend siekte, verdra.
Sonde is meer as een of ander sielkundige probleem. Sonde het objektiewe gevolge wat die welstand van die persoon en diegene om hom belemmer. Sonde begin met leuens wat ons vir onsself vertel. Sonde het die vermoë om te mislei sodat mense nie die gevolge van hulle optrede sien vir wat dit is nie. Sonde vang ons vas – soos 'n vlieg gevang in die web van 'n spinnekop.
Jesus se vergifnis stel ons nie alleen vry nie, maar laat ons die waarheid sien oor onsself. We love those who know the worst of us and don't turn their faces away (Walker Percy). God weet meer van ons as enige mens ooit sal kan weet en Hy keer nie sy rug op ons nie – Hy doen versoening vir ons sonde.